รองนายกรัฐมนตรี ยืนยันกรณีกระแสข่าวว่ารัฐบาลจะมอบเงินช่วยเหลือครอบครัวของทีมหมูป่าครอบครัวละ 1 ล้านบาท ไม่เป็นความจริง
พล.อ.ประวิตร วงษ์สุวรรณ รองนายกรัฐมนตรี กล่าวถึงการให้ความช่วยเหลือนำตัวทีมนักฟุตบอลเยาวชนทีมหมูป่าอะคาเดมี พร้อมโค้ช รวม 13 คน ที่ติดอยู่ในถ้ำหลวง - ขุนน้ำนางนอน ว่า เจ้าหน้าที่ทุกฝ่ายได้เร่งให้ความช่วยเหลือเพื่อนำทั้ง 13 ออกมาจากถ้ำตลอด โดยลำดับแรกจะต้องให้ทำร่างกายของทั้ง 13 คนแข็งแรง และฝึกว่ายน้ำให้ดี เพื่อจะได้ดำออกมาผ่านทางหน้าถ้ำได้อย่างปลอดภัย ซึ่งขณะนี้ปัญหาเรื่องหน้ากากใหญ่เกินไปไม่พอดีกับศีรษะเด็กๆ ก็ได้รับการแก้ไขแล้ว ขณะเดียวกันเจ้าหน้าที่ก็ยังสำรวจเพื่อหาพื้นที่เจาะโพรงด้านบนถ้ำเพื่อเป็นอีกหนึ่งทางเลือกในการนำเด็กๆ ออกจากถ้ำ ส่วนที่มีกระแสว่ารัฐบาลจะมอบเงินช่วยเหลือครอบครัวของทีมหมูป่าครอบครัวละ 1 ล้านบาท ขอยืนยันว่า ไม่เป็นความจริง 



เมื่อถามถึงการย้าย นายณรงค์ศักดิ์ โอสถธนากร ผู้ว่าราชาการจังหวัดเชียงราย ไปประจำการที่จังหวัดพะเยา โดยพบว่ามีประชาชนส่วนหนึ่งได้ทำการล่ารายชื่อเพื่อขอให้ยุติการย้ายผู้ว่าราชาการจังหวัดเชียงราย นั้น พล.อ.ประวิตร วงษ์สุวรรณ รองนายกรัฐมนตรี กล่าวว่า เรื่องนี้ นายกรัฐมนตรี ได้กล่าวไปแล้ว คนดี ต่อให้ย้ายไปยังพื้นที่ที่มีขนาดเล็กกว่า แต่ด้วยความที่เป็นคนดี มีความสามารถ อยู่ที่พื้นไหนที่ก็สามารถพัฒนาพื้นที่ๆ ได้